पाएं अपने शहर की ताज़ा ख़बरें और फ्री ई-पेपरडाउनलोड करें
बीएनएमयू के नए वित्तीय परामर्शी नरेंद्र प्रसाद सिन्हा ने सोमवार को विवि में अपना योगदान दिया। इस अवसर पर उन्होंने कहा कि विश्वविद्यालय में वित्तीय प्रबंधन को बेहतर बनाना और वित्तीय अनुशासन कायम रखना उनकी सर्वोच्च प्राथमिकता होगी। इसमें उन्हें सभी शिक्षकों एवं शिक्षकेत्तर कर्मचारियों से सहयोग की अपेक्षा है। इस अवसर पर कुलपति प्रोफेसर राम किशोर प्रसाद रमण ने वित्तीय परामर्शी की नियुक्ति पर प्रसन्नता व्यक्त की और इसके लिए कुलाधिपति के प्रति आभार व्यक्त किया।
उन्होंने कहा कि राजभवन सचिवालय ने सही समय पर सही व्यक्ति को यह जिम्मेदारी दी है। नए वित्तीय परामर्शी काफी अनुभवी, कर्मठ एवं कर्तव्यनिष्ठ हैं और वित्तीय प्रबंधन के जानकार भी हैं। इनके सहयोग से विश्वविद्यालय का समग्र विकास होगा। कुलसचिव डाॅ. कपिलदेव प्रसाद ने कहा कि नए वित्तीय परामर्शी विश्वविद्यालय को आगे बढ़ाने में सकारात्मक सहयोग करेंगे। नरेंद्र प्रसाद सिन्हा की नियुक्ति तीन वर्ष के लिए वित्तीय परामर्शी के रूप में की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn